DOI: 10.14457/cu.the.2015.1119
title: การศึกษาสภาพ ปัญหา และแนวทางการแก้ไขปัญหาในการประเมินการเรียนรู้ตามสภาพจริงของครูในกลุ่มสาระการเรียนรู้คณิตศาสตร์ ระดับมัธยมศึกษาตอนต้น

description: การวิจัยครั้งนี้มีวัตถุประสงค์เพื่อศึกษาสภาพการประเมินการเรียนรู้ตามสภาพจริง และปัญหาการประเมินการเรียนรู้ตามสภาพจริงของครูในกลุ่มสาระการเรียนรู้คณิตศาสตร์ ระดับมัธยมศึกษาตอนต้น และเพื่อนำเสนอแนวทางการแก้ไขปัญหาการประเมินการเรียนรู้ตามสภาพจริงของครูในกลุ่มสาระการเรียนรู้คณิตศาสตร์ระดับมัธยมศึกษาตอนต้น จำนวน 273 คน เครื่องมือที่ใช้ในการวิจัยคือ แบบสอบถาม แบบสัมภาษณ์ และแบบสังเกต วิเคราะห์ข้อมูลโดยหาค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน และวิเคราะห์ข้อมูลเชิงคุณภาพ ผลการวิจัยพบว่าแก้หลังปรับผลการวิจัย 1 สภาพการประเมินการเรียนรู้ตามสภาพจริงของครูคณิตศาสตร์ 5 ด้าน ได้แก่ 1.1) ด้านการมอบหมายภาระงานคณิตศาสตร์ พบว่า ครูส่วนใหญ่มอบหมายให้นักเรียนทำแบบฝึกหัดคณิตศาสตร์ที่ท้าทายความสามารถเพื่อให้นักเรียนฝึกทักษะเพิ่มเติม รองลงมาคือ การจัดทำแฟ้มสะสมผลงานทางคณิตศาสตร์ของนักเรียน และมอบหมายให้นักเรียนได้ทำการสำรวจและรวบรวมข้อมูลทางสถิติจากสถานการณ์จริง 1.2) ด้านวิธีการประเมินภาระงานคณิตศาสตร์ พบว่า ครูทุกคนใช้การทดสอบและการตรวจการบ้านที่ได้มอบหมาย รองลงมาคือ การประเมินการเรียนรู้จากชิ้นงานหรือภาระงานที่เกิดขึ้นในชีวิตจริง หรือคล้ายกับชีวิตจริงและการจัดกลุ่มนักเรียนเพื่อทำการอภิปรายในหัวข้อคำถามที่ครูกำหนดหรืออภิปรายในหัวข้อที่นักเรียนสนใจ 1.3) ด้านความต่อเนื่องในการประเมินการเรียนรู้ พบว่า ครูส่วนใหญ่จะทบทวนความรู้ที่เรียนมาแล้วหรือทบทวนความรู้เดิมที่ต้องใช้ในคาบเรียนนี้ให้นักเรียนด้วยการบอกหรือการเขียนบนกระดานรองลงมาคือ เมื่อสอนเสร็จครูให้การบ้านเป็นแบบฝึกหัดหรือสั่งงานที่มีความยากท้าทายให้แก่นักเรียนและครูประเมินการเรียนรู้และพัฒนาการของนักเรียนพร้อมทั้งแจ้งให้นักเรียนและผู้ปกครองทราบเป็นระยะ 1.4) ด้านการเปิดโอกาสให้นักเรียนมีส่วนร่วมในการประเมินการเรียนรู้ พบว่า ครูส่วนใหญ่กำหนดคำอธิบายคุณภาพงานที่ชัดเจนและบ่งบอกคุณภาพงานในแต่ละระดับร่วมกับผู้เรียนรองลงมาคือ เปิดโอกาสให้ผู้มีส่วนเกี่ยวข้องในชั้นเรียนร่วมประเมินการเรียนรู้ให้นักเรียนประเมินตนเอง เพื่อนนักเรียนประเมินเพื่อน ผู้ปกครองประเมินผลงานหรือพฤติกรรมของบุตรและอันดับสุดท้าย คือ ครูแจ้งให้นักเรียนทราบล่วงหน้าถึงวิธีการประเมินการเรียนรู้รวมทั้งเกณฑ์การประเมินผลการเรียนรู้ 1.5) ด้านเกณฑ์การประเมินการเรียนรู้ พบว่า คือ ครูใช้เกณฑ์การประเมินผลงานหรือการปฏิบัติงานของนักเรียนแบบรูบริค รองลงมาคือ สร้างเกณฑ์การประเมินผลงานโดยให้คะแนนแบบแยกองค์ประกอบรายด้าน และเกณฑ์การประเมินการเรียนรู้ ที่มีความถี่ต่ำสุด คือเกณฑ์การประเมินผลงานหรือการปฏิบัติงานของนักเรียนแบบอิงเกณฑ์/อิงกลุ่มคิดเป็น 2 ปัญหาการประเมินการเรียนรู้ตามสภาพจริงของครูคณิตศาสตร์ 4 ด้าน ได้แก่ 2.1 ด้านนักเรียน พบว่า ปัญหาการประเมินการเรียนรู้ตามสภาพจริงของครูคณิตศาสตร์ ด้านนักเรียน อยู่ในระดับมาก โดยปัญหาที่พบมากที่สุด คือ ความพร้อมด้านทักษะกระบวนการในการเรียนและการทำชิ้นงานกระบวนการในการเรียนและการทำชิ้นงาน 2.2) ด้านบริบทในชั้นเรียน พบว่า ปัญหาการประเมินการเรียนรู้ตามสภาพจริงของครูคณิตศาสตร์ ด้านบริบทในชั้นเรียน อยู่ในระดับมาก โดยปัญหาที่พบมากที่สุด คือ จำนวนนักเรียนต่อหนึ่งชั้นเรียนที่มีมากเกินไปหรือน้อยเกินไปมีผลต่อการประเมินการรู้ตามสภาพจริง 2.3) ด้านครู พบว่า ปัญหาการประเมินการเรียนรู้ตามสภาพจริงของครูคณิตศาสตร์ ด้านครู อยู่ในระดับปานกลาง โดยปัญหาที่พบมากที่สุด คือ เนื้อหาที่ต้องสอนมีมากเป็นปัญหาในการประเมินการเรียนรู้ตามสภาพจริง 2.4) ด้านการสนับสนุนของผู้บริหารพบว่า ปัญหาการประเมินการเรียนรู้ตามสภาพจริงของครูคณิตศาสตร์ ด้านการสนับสนุนของผู้บริหาร อยู่ในระดับปานกลาง โดยปัญหาที่พบมากที่สุด คือ ปัญหาเกี่ยวกับการจัดงบประมาณสนับสนุนการประเมินการเรียนรู้ตามสภาพจริงสำหรับครู 3. แนวทางการแก้ไขปัญหาการประเมินการเรียนรู้ตามสภาพจริงที่เป็นประเด็นสำคัญ คือ ครูควรวิเคราะห์สภาพของนักเรียนของตนเองในแต่ละชั้นเรียนว่าจะใช้วิธีการประเมินอย่างไรจึงจะเหมาะสมกับสภาพของนักเรียนที่แตกต่างกันผู้บริหารควรจัดสรรครูคณิตศาสตร์ให้เพียงพอต่อจำนวนนักเรียน ให้ครูสามารถดูแลนักเรียนได้ทั่วถึงมากกว่านี้ครูควรศึกษาหาความรู้เกี่ยวกับวิธีการประเมินการเรียนรู้ตามสภาพจริงและเครื่องมือในการประเมินการเรียนรู้ตามสภาพจริงให้เหมาะสมกับนักเรียนในชั้นเรียนและเพื่อปรับปรุงการเรียนการสอนของตนเอง และโรงเรียนควรจัดสรรงบประมาณในการจัดทำสื่อการประเมินการเรียนรู้ตามที่ครูต้องการและเป็นไปตามที่ผู้บริหารพิจารณาเห็นความสมควร